CELEX: 31992R1308
Language: el
Date: 1992-05-21 00:00:00
Title: Κανονισμός (ΕΟΚ) αριθ. 1308/92 της Επιτροπής της 21ης Μαΐου 1992 για τον καθορισμό, για την περίοδο εμπορίας 1991/92 της εκτιμωμένης παραγωγής ελαιολάδου καθώς και του ποσού της μοναδιαίας ενισχύσεως στην παραγωγή που μπορεί να προκαταβληθεί

Avis juridique important

|

31992R1308

Κανονισμός (ΕΟΚ) αριθ. 1308/92 της Επιτροπής της 21ης Μαΐου 1992 για τον καθορισμό, για την περίοδο εμπορίας 1991/92 της εκτιμωμένης παραγωγής ελαιολάδου καθώς και του ποσού της μοναδιαίας ενισχύσεως στην παραγωγή που μπορεί να προκαταβληθεί  

Επίσημη Εφημερίδα αριθ. L 139 της 22/05/1992 σ. 0045 - 0046

ΚΑΝΟΝΙΣΜΟΣ (ΕΟΚ) αριθ. 1308/92 ΤΗΣ ΕΠΙΤΡΟΠΗΣ  της 21ης Μαΐου 1992  για τον καθορισμό, για την περίοδο εμπορίας 1991/92 της εκτιμωμένης παραγωγής ελαιόλαδου καθώς και του ποσού της μοναδιαίας ενισχύσεως στην παραγωγή που μπορεί να προκαταβληθείΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως της αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 356/92 (2),  τον κανονισμό (ΕΟΚ) αριθ. 2261/84 του Συμβουλίου της 17ης Ιουλίου 1984 για θέσπιση γενικών κανόνων σχετικά με τη χορήγηση ενισχύσεως στην παραγωγή ελαιόλαδου και στις οργανώσεις των παραγωγών (3), όπως τροποποιήθηκε τελευταία από τον κανονισμό (ΕΟΚ)  αριθ. 3500/90 (4), και ιδίως το άρθρο 17α παράγραφος 1,  Εκτιμώντας:  ότι το άρθρο 5 του κανονισμού 136/66/ΕΟΚ προβλέπει ότι η μοναδιαία ενίσχυση στην παραγωγή πρέπει να μειωθεί όταν η πραγματική παραγωγή μιας συγκεκριμένης περιόδου ξεπερνά τη μέγιστη εγγυημένη ποσότητα που καθορίζεται για αυτή την ίδια περίοδο- ότι,  εντούτοις, οι παραγωγοί των οποίων η μέση παραγωγή δεν φθάνει τα 500 χιλιόγραμμα ελαιόλαδου ανά περίοδο δεν θίγονται από μια τέτοια μείωση-  ότι το άρθρο 17α του κανονισμού (ΕΟΚ) αριθ. 2261/84 προβλέπει ότι για να καθοριστεί το μοναδιαίο ποσό της ενισχύσεως στην παραγωγή ελαιόλαδου που μπορεί να προκαταβληθεί, θα πρέπει να καθοριστεί η εκτιμώμενη παραγωγή σχετικά με τη συγκεκριμένη περίοδο-  ότι το ποσό αυτό θα πρέπει να καθοριστεί σε τέτοιο επίπεδο ώστε να αποφευχθεί κάθε αδικαιολόγητη πληρωμή στους ελαιοκαλλιεργητές-  ότι, για να καταρτιστεί η εκτιμώμενη παραγωγή, τα κράτη μέλη πρέπει να ανακοινώσουν στην Επιτροπή τα στοιχεία σχετικά με τις προβλέψεις παραγωγής ελαιόλαδου για κάθε περίοδο- ότι η Επιτροπή μπορεί να προσφύγει και σε άλλες πηγές πληροφοριών-  ότι θα πρέπει να ληφθεί υπόψη, για τον καθορισμό του ποσού της προκαταβολής, το ποσό της κρατήσεως για την κατάρτιση του ελαιοκομικού κτηματολογίου που προβλέπεται από τον κανονισμό (ΕΟΚ) αριθ. 1416/82 του Συμβουλίου (5), όπως τροποποιήθηκε από τον  κανονισμό (ΕΟΚ) αριθ. 2212/88 (6), και το ποσό της κρατήσεως για ενέργειες ποιοτικής βελτιώσεως που προβλέπονται από τον κανονισμό (ΕΟΚ) αριθ. 1721/91 του Συμβουλίου (7)-  ότι στην Ισπανία και στην Πορτογαλία το ποσό της ενισχύσεως στην παραγωγή είναι διαφορετικό από εκείνο των άλλων κρατών μελών- ότι θα πρέπει, λοιπόν, να διαφοροποιηθεί το ποσό της προκαταβολής γι' αυτά τα δύο κράτη μέλη- ότι, με βάση τα διαθέσιμα  στοιχεία, θα πρέπει να καθοριστεί η εκτιμώμενη ποσότητα καθώς και το προαναφερθέν ποσό στα επίπεδα που περιλαμβάνονται κατωτέρω-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας του ελαιόλαδου 1991/92:  - η εκτιμώμενη παραγωγή ισούται με: 1 664 300 τόνους,  - το ποσό της μοναδιαίας ενισχύσεως στην παραγωγή που μπορεί να προκαταβληθεί ισούται με:  - 32,86 Ecu/100 kg για την Ισπανία,  - 30,48 Ecu/100 kg για την Πορτογαλία,  - 50,76 Ecu/100 kg για τα άλλα κράτη μέλη.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Μαΐου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. 172 της 30. 9. 1966, σ. 3025/66. (2) ΕΕ αριθ. L 39 της 15. 2. 1992, σ. 1. (3) ΕΕ αριθ. L 208 της 3. 8. 1984, σ. 3. (4) ΕΕ αριθ. L 338 της 5. 12. 1990, σ. 3. (5) ΕΕ αριθ. L 162 της 12. 6. 1982, σ. 12. (6) ΕΕ αριθ. L 197 της 26. 7.  1988, σ. 5. (7) ΕΕ αριθ. L 162 της 26. 6. 1991, σ. 29.